**Osnovna škola Jesenice**

Dugi Rat

Klasa:003-06/21-01/03

Urbr: 2155-13-02-21-2

**Zaključci 2. sjednice ŠO OŠ Jesenice od 24.6.2021.**

Vrijeme početka sjednice :17.30 sati

Nazočni: Ivan Balić – predstavnik UV

Maja Ćurković – predstavnik učiteljskog vijeća

Mira Kapuralić - predstavnik radničkog vijeća

Leo Mimica – predstavnik vijeća roditelja

Andrea Tomić- predstavnik osnivača

Stjepan Pezo – predstavnik osnivača

Dušan Ivanišević –predstavnik osnivača

Na sjednici su nazočni ravnatelj i tajnica škole.

**Ad1**. **Verifikacija Zapisnika s prethodne sjednice**

Zapisnik sa prethodne, 1. sjednice jednoglasno je usvojen.

**Ad 2**. **Otvaranje urudžbiranih zamolbi kandidata na natječaj za imenovanje ravnatelja škole**

Sadašnji ravnatelj Živko Dropuljić odlazi u mirovinu 31. kolovoza 2021.g., te smo Odlukom ŠO pristupili postupku natječaja za imenovanje ravnatelja. Natječaj je bio objavljen u Narodnim novinama br.64/2021 od 9. lipnja 2021. Bio je otvoren do 17. lipnja 2021.

Andrea Tomić je zatražila tumačenje statutarnih odredi vezano za natječaj za izbor ravnatelja. Predsjednik ŠO je pročitao iz Statuta odredbe i postupak izbora. Konstatirao je da ima tri urudžbirane i prispjele prijave, te je pristupio otvaranju kuverti uz pomoć Maje Ćurković.

Prva:**Gordana Lovrića**, predana osobno 10.6.21. Gordan Lovrić je profesor matematike i informatike iz Podstrane zaposlen u OŠ Strožanac. Radi u struci već 16 godina, te je napredovao u zvanje učitelj – savjetnik. Organizator Festivala matematike. Dostavljeni dokazi nužnih uvjeta i dodatnih kompetencija: ovjerena preslika indeksa o završenom kolegiju stranih jezika; ECDL Start diploma, certifikat o završenom programu E-learning, te iskustvo rada na projektima koje potvrđuje s 20 različitih projekata provedenih u periodu 2012. – 2020.g.

Njegova dokumentacija je potpuna, pravovremena i ostvario je 3 boda na dodatnim kompetencijama.

Druga:**Darije Mladin**, predana osobno 16.lipnja 2021. Darija Mladin je diplomirani ekonomist i dipl. kateheta, živi u Dugom Ratu, a radi u OŠ Jesenice od 1993.god. na radnom mjestu vjeroučiteljice. Dokazi nužnih uvjeta dostavljeni, a za dokaze dodatnih kompetencija priloženi : potvrda Centra za učenje stranih jezika, engleski, Carnetove potvrde u informatičkim znanjima i potvrde o sudjelovanju u 15 različitih projekata.

Dokumentacija je potpuna i pravovremena, te je ostvarila 3 boda na dodatnim kompetencijama.

Treća:**Ive Petričević**, pristigla putem pošte 14. lipnja 2021.g. Iva Petričević je profesor fizike i informatike zaposlena u OŠ Kman- Kocunar na radnom mjestu učiteljice fizike i informatike, a napredovala je zvanje učitelj – mentor. Prebivalište joj je Proložac, a boravište Mali Rat. Dostavljeni su dokazi nužnih uvjeta, a dodatne kompetencije dokazuje potvrdom PMF-a o poznavanju engleskog jezika; ovjerenom diplomom studija informacijskih znanosti, te potvrde o 4 provedena projekta.

Dokumentacija je potpuna i pravovremena, te je ostvarila 3 boda na dodatnim kompetencijama.

Andrea Tomić je naglasila da je program rada nešto po čemu se kandidati mogu razlikovati i bitno.

Članovi ŠO (3) zatražili su dostavljanje programa rada kandidata za ravnatelja u elektronskom obliku. Predsjednik ŠO pozvao se na statutarne odredbe temeljem koji je predviđeno predstavljanje programa rada na kolegijalnim tijelima škole.

Zatraženo je mišljenje MZO i savjetnika.

Sjednica je završila s radom u 20:20 sati

Predsjednik ŠO

Ivan Balić